text: 22-årig mand sigtet for to tilfælde af voldtægtsforsøg i et solcenter
  25 juli 2018 kl. 09.04
  En 22-årig mand er sigtet for to tilfælde af voldtægtsforsøg af to yngre kvinder i et solcenter i Bramming.
  Opdatering: Den 22-årige mand er efter grundlovsforhøret blevet fængslet i fire uger.
  En 22-årig mand fra Herning-området vil klokken 13 onsdag blive fremstillet grundlovsforhør i retten i Esbjerg.
  Manden er sigtet for to tilfælde af forsøg på voldtægt fredag den 20. juli mellem kl. 19.00 og 20.00 i et solcenter i Bramming.
  Manden blev anholdt tirsdag i Bramming. De to kvinder på 29 år og 21 år er ikke kommet noget fysisk til, men er selvfølgelig rystede.
  
  